PLINY: NATURAL HISTORY 



vitium est. magnum his omnibus in odore momentum 

 et magna cognatio, qui et ipse nuUus est aquis aut, 

 si sentitur omnino, vitium est. mirum tria naturae 

 praecipua elementa sine sapore esse, sine odore, 

 sine suco, aquas aera ignes. 



109 XXXIII. Ergo sucorum vinosi piro, moro, myrto, 

 minimeque, quod miremur, uvis ; pingues olivae, 

 lauro, nuci iuglandi, amygdalis, dulces uvis, ficis, 

 palmis, aquosi prunis. magna differentia et in colore 

 suci : sanguineus moris, cerasis, cornis, uvis nigris, 

 idem albis candidus, lacteus in capite ficis, in corpore 

 non item, spumeus malis, nullus Persicis, cum prae- 

 sertim duracina suco abundent, sed quis eius uUum 

 dixerit colorem ? 



110 Sua et in odore miracula. malis acutus, Persicis 

 dilutus, dulcibus nullus ; nam et vinum tale sine 

 odore, tenue odoratias, multoque celerius talia ad 

 usum veniunt quam pinguia. quae odorata non 

 eadem ^ gustu tenera, quia non sunt pariter odor et 

 sapor; quamobrem citreis odor acerrimus, sapoi 

 asperrimus, quadamtenus et cotoneis ; nullusque 

 odor ficis. 



^ eadem in codd. : an eadem dclendum ? Mayhoff. 

 362 



